

30.11.2017
26.11.2017
Suur ja väike vardapesa.
Suur vardapesa
Mõõdud ca 40( laius) * 50 cm. Materjal puuvillane kangas, vahel ka vaheriie.
Suurelpesal on keskel 8 taskut ringvarrastele, nende taskute sügavus on ca 15 cm.
Äärtes on taskud varrastele, heegelnõeltele jm. Need taskud on sügavusega allaäärde
Vardapesa on kokkuvolditav ja kinnitusteks on puuvillasest nöörist aasad ja puidust nööbid.
Väike vardapesa
Selle pesa mõõdud on ca 34( laius) korda 23 cm. Siia saab paigutada heegelnõelad ja kuni 20 cm pikkused vardad.
Märksõnad: vardapesa
22.11.2017
Lapiteki mõõdud on 110*200 pluss natuke peale. Teen tavaliselt tekid 10 cm suuremad ja teppimine võtab jälle mõne sentimeetri vähemaks. Aga lõpp-tulemus jääb vähemalt alati mõõtu, peaasi, et väiksem ei tule. Lapitekk koosneb 190 ruudukesest, ühe ruudu mõõt 10*10 cm. Siin tekis sain natukenegi ära kasutada valmis lõigatud nö jääke.
Eeskujuks oli see lapitekk.
16.11.2017
Mõned selle aasta jõulu-tegemised.
Loomulikult on number 1 tooteks päkapikusokk. Sel aastal on ühe soki peal ka kass. Mõmmi, kass ja jänes on minu lapse õpetaja joonistatud. Kassi ma natuke pidin kohendama soki jaoks.
Jätkan ka sel aastal imearmsate pisikeste päkapikusokkide õmblemist. Soki kõrgus on 18-19 cm ja sääre laius 10 cm. Valge krae õmblen ma eraldi peale, mulle meeldib see variant ja siis on nagu päris. Sel viisil on soki vooder ja pealis kangas ka omavahel ühendatud ja õmblusvarud peidus. Soki vahel on vaheriie.
"Fotostuudidost" sai peale pildistamist "pakendamiskeskus". :)
Eelmise aasta lõpus sain tellimuse jõuluvana kingikottidele. Lõpuks sai see tellimus ka täidetud. Koti mõõdud on ca 80(laius)*95 cm. Paela tunneli õmblesin eraldi kangast peale. Kangatükid on kokku õmmeldud overlokiga, st et kott on seest ka nö puhas. Järgmisena ootab ports pisemaid kingikotte, milleks kasutan jõuluteemalisi laualinu ja kardinaid.
Märksõnad: päkapikusokk
18.11.2017
Suur mängutekk, mõõdud 140*140 cm.
Teki vahel on paks mahuline vatiin. Materjaliks puuvillased kangad. Tellija soovil on valitud värvideks kollane ja roheline. Tekil on 16 vahvat värvilist pilti, mida beebil on tore vaadata. teki külge on õmmeldud puuvillasest nöörist jupud, kuhu saab siduda minu poolt pakutavaid mänguasju või beebi enda omi.
Selle teki juurde sooviti palli ja lille, need kõrisevad ning raamatut, see piuksub.
Valminud mängu/põrandatekid Galeriis.
13.11.2017
Oliveri mängutekki sooviti pruunides ja rohelistes toonides. Koos tellijaga valisime välja kangad. Kui tavaliselt on piltide vaheribad kollased, siis seekord on need rohelised. Minu meelest on lõpp-tulemus päris vahva ja võiks ka edaspidi kollase asemel muid värve kasutada.
Mõõdud ikka 120*120 cm ja teki vahel on paks-paks mahuline vatiin.
Oliveri tekiga on kaasas neli mänguasja- päike, lill ja pall, mis kõrisevad ning raamat, mis piuksub.
12.11.2017
Lapitekike roosades ja hallides toonides. Mõõdud 100*100 cm. Teki vahel õhem mahuline vatiin. Kangad puuvillased, ellenavlt pesuaineta läbi pestud.
Märksõnad: lapitekk
08.11.2017
Mõned valminud padjad. Padjakate käib pealt ära ja seda saab pesta. Padjakatte esimsel küljel on all ka vatiin ja on pealisega läbi tepitud. Siis on padi mahulisem ja ilusam.
Padi Elisabethile - loomulikult roosades toonides.
Rahvuslik padi. Võis olla muudes toonides kui sini-must-valge. Aplitseerisin pääsukese Muhu triibukangast kaheksakanna sisse.
Padi Mari-Annile - ainus soov oli, et kass oleks.
Padi Johannesele - roheline/kollane ja rahulik
Padi Andresele - kopp ja võimalikult palju sinist.
Märksõnad: padi
08.11.2017
Roosa mänguteki mõõdud on 120*120 cm. Materjaliks puuvillane kangas, teki vahel on paks-paks vatiin. Mängutekk on roosadest-beezidest kangastest.
Sellele tekile on erisoovina aplitseeritud 10 erineva suurusega tähte. :) Teki külge on õmmeldud puuvillased nöörid, kuhu saab siduda mänguasju.
Mängutekkide Galerii
06.11.2017
See lapitekike on vastavalt tellija soovidele mitte väga kirju, vaid selline mahedam sinine-roheline-kollane/oranz. Teki keskele soovti suuremat öökulli koos pojaga, oksa peal istumas. Õökullid on kinnitatud sik-sak pistega kanga külge.
Lapiteki mõõdud on ca 100*100 cm, vahel mahuline polüester vatiin, kangad puuvillased.
Märksõnad: lapitekk
02.11.2017
Marteni mänguteki mõõdud on ca 140*140 cm. Teki keskel on beezil taustal vahvad värvilised öökullid. Kaks raami piltide ümber on tumesinised-triibulised, välimine raam helesinine. Tekk on valmistatud puuvillastest kangastest, mis on eelnevalt pesumasinas ilma pesuaineta ka läbi pestud. Mänguteki vajel on paks-paks vatiin. Teki küljes on puuvillased nöörid, kuhu saab kinnitada mänguasjad.
Marteni tekiga on kaasas padi ja nimeline raamat.
Mängutekkide Galerii.